text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň seslenme döredýär
Ýeni Şafak gazedi: “Russiýa we Eýran bilen ylalaşyk içindediris” söz başyly habarynda, Türkiýäniň Prezidenti R.T. Erdoganyň Gazagystan saparyndan soň metbugat işgärlerine beýanat berendigini mälim edýär. Gazet Erdoganyň: “Esasan hem Idlib barada şulary aýdyp bilerin. Aýyň 14-ne geçiriljek Astana gepleşikleri örän wajyp. Häzirki wagtda Idlibde Russiýa bilen ozaldan ylalaşyşymyz ýaly etaby dowam etdirýäris we bu etap häzirki wagtda işleýär. Russiýa bilen aramyzda bu mesele babatynda hiç hili düşünişmezlik ýok. Eýran bilen geçiren gepleşiklerimizde hem düşünişmezlige sebäp bolup biljek hiç hili mesele gün tertibe gelmedi. Astana gepleşiklerinden soň aramyzdaky gepleşikleriň şular ýaly ýagdaýda dowam etjekdigine ynanýaryn. Gelinen soňky netijelere görä isleýşimiz ýaly dowam edýär” diýendigini belleýär.
Star gazedi: “Arakana kömekler artýar” söz başyly habarynda, Prezident Erdoganyň öňbaşçylyk etmeginde başlanan Arakana iberilýän ynsanperwer kömekleriň mukdarynyň artandygyny habar berýär. Gazet Wise-premýer Rejep Akdagyň Bangladeş bilen bu ýurda sygynan arakanly musulmanlara wagtlaýyn we dowamly kömek bermek maksady bilen gepleşiklere başlandyklaryny aýdandygyny nygtaýar. Habarda Türkiýäniň adamzadyň wyždanydygyny aýdan Akdagyň: “Türk milletiniň jomartlygynyň saýasynda emele getirilen maliýe çeşmelerimiz bilen arakanly doganlarymyza ýardam elimizi ýene-de bir gezek uzadarys. Türkiýe bu babatda adamzadyň wyždany boldy we şolar ýaly bolmagyny dowam etdirer. Bu biziň ynanjymyzyň we barlygymyzyň zerurlygy” diýendigi beýan edilýär. Gazet kampaniýanyň çäginde şeýle hem web saýtynyň döredilendigini, arakanly musulmanlara kömek bermek isleýän adamlaryň www.arakanasahipcik.org atly saýtyň üsti bilen hasap nomerleri görüp biljekdiklerini ýazýar.
Hürriýet gazedi: “Bir iňlisiň gözünden Sinop” söz başyly habarynda, BBC habarlar gullugynyň işgärleriniň biri bolan Joşua Alleniň Türkiýäniň iň asuda şäherini görmek isläp ýola çykandygyny okyjy köpçüliginiň dykgatyna ýetirýär. Gazet Alleniň Sinopy Türkiýäniň iň bagtly şäheri adyna eýe bolan sebäpleri öwrenmek üçin gelendigini belleýär. Habarda Alleniň grek pelsepeçi Diogeniň Sinopda dogulandygyny, adamlaryň ellerinde bar bolan zatlar bilen bagtly bolmagyny ündändigini we Sinopyň hem şol aýdylana gulak asýandygyny aýdandygy habar berilýär. Gazet Alleniň esasan hem Sinopyň tebigy gözlliklerine haýran galandygyny aýdýar. Gazet kiçiräk şäher bolan Sinopda her kimiň biri-birini tanaýandygyny we adamlaryň arasynda ikitaraplaýyn hoşniýetliligiň bardygyny, şol sebäpli asuda atmosferanyň bardygyny aýdan iňlis ýazyjynyň adamlaryň biri-birine kömek berýändigini aýdandygyna ünsi çekýär.
Sabah gazedi: “Dubaý peselýär Türkiýe özgerýär” söz başyly habarynda, Şu ýyl Dubaýda 16-njy gezek geçirilýän Cityscape Global 2017 fuarynda firmalara ilkinji gezek fuaryň çäginde satuwlara rugsat berilendigini we emma satuwlaryň diňe Dubaýda iş alyp bärýan karhanalara rugsat berilendigini mälim edýär. Gazet fuarda beýän edilen hasabatyň BAE-niň gozgalmaýan emläk pudagyndaky ýagdaýyny ýüze çykarandygyny nygtaýar. Habarda hasabata görä BAE-de gurluşygy dowam edýän we gymmady 227,9 milliard dollar bolan 7878 gurluşyk taslamasynyň bardygy beýan edilýär. Gazet Dubaýdaky 2812 taslamanyň gymmadynyň bolsa 121,1 milliard dollardygyna ünsi çekýär. Taslamalara bolan talabyň azlygy sebäpli gozgalmaýan emläk pudagyndaky satuwlar hem az, bu ýagdaý bolsa ýurdyň ykdysadyýetine ýaramaz täsir ýetirýär.
Watan gazedi: “Sarkofag ýasamasynyň ýerine goýular” söz başyly habarynda, gadymy Perge şäherinde bikanun ýagdaýda geçirilen gazuw-agtaryş işlerinde tapylyp, takmynan 50 ýyl ozal daşary ýurda alynyp gidilen Gerakl serkofagynyň Şweýsariýadan Türkiýä 13-nji sentýabrda getiriljekdigini mälim edýär. Medeniýet we syýahatçylyk ministligi tarapyndan berilen beýanata görä Antalýanyň Aksu etrabyndaky gadymy Perge şäherinde geçirilen bikanun gazuw-agtaryş işlerinde tapylan we daşary ýurda äkidilen Gerakl sakofagy ministrligiň resmileri tarapyndan Ženewada kabul edildi.takmynan 50 ýyl soň degişli bolan ýurdyna getiriljek Gerakl sarkofagy Türkiýä getirileninden soň Antalýa muzeýine gowşurylar we ol ýerde sergilenmäge başlar.


c: text/html

text:
Döwlet Baştutanymyz mejlisiň gün tertibine geçip, ilki bilen, Ministrler Kabinetiniň Başlygynyň orunbasary, daşary işler ministri R.Meredowa söz berdi. Wise-premýer Daşary işler ministrliginde alnyp barylýan işler barada hasabat berdi.
Ministrler Kabinetiniň Başlygynyň orunbasary B.Hojamämmedow gözegçilik edýän ministrliklerinde we pudak edaralarynda işleriň ýagdaýy barada hasabat bilen çykyş etdi.
Ministrler Kabinetiniň Başlygynyň orunbasary M.Babaýew Aşgabat şäherinde geçirilen söwda-ykdysady, ylmy-tehnologik hyzmatdaşlyk boýunça hökümetara türkmen-koreý toparynyň altynjy mejlisiniň netijeleri barada hasabat berdi.
Ministrler Kabinetiniň Başlygynyň orunbasary D.Amangeldiýew Aşgabatda ulag ýollarynyň gurluşygy we olary abatlamak boýunça meýilleşdirilen çäreler hem-de ýurdumyzyň baş şäherini abadanlaşdyrmak bilen baglanyşykly alnyp barylýan işler barada hasabat berdi.
Ministrler Kabinetiniň Başlygynyň orunbasary B.Annameredow gözegçilik edýän ulgamlaryndaky işleriň ýagdaýy barada habar berdi.
Ministrler Kabinetiniň Başlygynyň orunbasary B.Atdaýew “EKSPO-2017” halkara ýöriteleşdirilen sergisine Türkmenistanyň bölüminiň taýýarlanylyşy barada hasabat berdi. Sergide ýurdumyzyň ykdysadyýetiniň dürli pudaklarynda, şol sanda energetika ulgamynda gazanan üstünlikler görkeziler.
Mundan başga-da sergi halkara jemgyýetçiligi «Aşgabat-2017» taslamasy hem-de Ýapyk binalarda we söweş sungaty boýunça V Aziýa oýunlaryny wagyz etmek boýunça geçirilýän işler bilen ýakyndan tanyşdyrmaga mümkinçilik berer.
Döwlet Baştutanymyz milli ekspozisiýany bezemek boýunça görkezmeleri berip, «EKSPO-2017» halkara ýöriteleşdirilen sergisine Türkmenistanyň bölüminiň gatnaşmagy hakyndaky» Karara gol çekdi we wise-premýere iri halkara gözden geçirilişinde ýurdumyzyň gazananlaryny görkezmek boýunça guramaçylyk işlerine gözegçilik etmegi hem-de onuň çäklerinde işewür duşuşyklary we gepleşikleri geçirmegiň meýilnamasyny taýýarlamagy tabşyrdy.
Ministrler Kabinetiniň Başlygynyň orunbasary B.Ereşow gözegçilik edýän senagat pudagyndaky işleriň ýagdaýy barada hasabat berdi.
Ministrler Kabinetiniň Başlygynyň orunbasary S.Toýlyýew saglygy goraýyş, bilim, ylym we sport pudaklarynda durmuşa geçirilýän çäreler barada hasabat berdi.
Ministrler Kabinetiniň Başlygynyň orunbasary A.Garajaýew Ýapyk binalarda we söweş sungaty boýunça şu ýyl Aşgabatda geçiriljek V Aziýa oýunlarynyň açylyş we ýapylyş dabaralaryna görülýän taýýarlyk işleri barada hasabat berdi.
Ministrler Kabinetiniň Başlygynyň orunbasary E.Orazgeldiýew ýurdumyzyň welaýatlarynda möwsümleýin oba hojalyk işleriniň alnyp barlyşy barada hasabat berdi.
Mejlisiň Başlygy A.Nurberdiýewa milli parlamentiň häzirki wagtda alyp barýan kanun çykaryjylyk işi, hormatly Prezidentimiz tarapyndan döwlet gurluşygynyň ileri tutulýan ugurlaryny hasaba almak bilen, deputatlar düzüminiň öňünde goýlan wezipeleriň durmuşa geçirilmeginiň çäklerinde ýerine ýetirilýän çäreler barada habar berdi.
Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Ministrler Kabinetiniň mejlisini jemläp, oňa gatnaşanlara berk jan saglyk, işlerinde uly üstünlikleri, Sagdynlygyň we ruhubelentligiň ýylynda berkarar Watanymyzyň halkyna gülläp ösüş arzuw etdi.

robotstxt: allowed

filter: keep


text:
Jogapkärçiligi çäklendirmek barada beýannama
Şu maglumat toplumyndaky maglumatlar degişli bolan Turkmenistanyň döwlet edaralary tarapyndan tassyklanan we çap edilen, we resmi serişdelerde el ýeterlidir.
Aşgabatdaky ÝHHG-nyň Merkezi maglumatlaryň düzümi barada hiç hili jogapkärçiligi kabul edenak. Hemme maglumatyň takyk görkezilmegine garamazdan maglumatyň ýoklygyna, ýalňyşlyk we galdyrylan zatlaryň ýokdygyna güwa yokdyr. Mundan başgada girizlen sonky uýtgetmeler we goşmaçalar kanunçylygyň işlerine täsir edip biler. Goýberilen ýalňyşlyklar we galdyrylan zatlar barada habar berilse Aşgabatdaky ÝHHG-nyň Merkezi minnetdar bolar.
Maglumat toplumyndaky ýerleşdirilen kanun delilnamalary elmydama asyl nusga diliň resmi terjimesi däldir. Hemme resme terjimelerde terjimäniň resmiligi barada belligi bardyr. Eger şeýle belligiň bolmadyk ýagdaýynda terjimaniň resmi däl statusy bardyr.
«back


text:
Men 15 ýaşyndaky oglan. Meniň beden agramym 50 kg, boýum 1m. 94sm. deň. Men häzir hem ösýärin. Boýumyň uzynlygy meni utandyrýar. Bu ýagdaý nämedenkä we onuň bejergisi barmyka? Maňa kömek etmegiňizi haýyş edýärin.
Saýtyň okyjysy.
Hormatly okyjy!
Boýuň ösmegi nesil yzarlama häsiýetine (eger ene-ataňyz uzyn boýly bolsa), iýmitlenmäniň hiline, endokrin ulgamyň ýagdaýyna bagly bolup, ol gipofiz mäzinde işläp çykýan somatotrop gormonynyň täsiri bilen amala aşyrylýandyr. Bu gormonyň köp işlenilip çykarylmagy boýuň uzyn bolmagyna getirip biler. Ondan başga-da, bedende testosteron gormonynyň ýetmezçilik etmegi hem (siziň ýetginjeklik ýaşyňyzy hökman göz öňüne tutmaly) boýuň aşa ösmeginiň sebäbi bolup bilýändir. Degişli barlaglary geçirip, somatotrop gormonynyň ýokary işjeňliginiň basyp ýatyrylmagyna täsir etjek derman serişdeleri (görkezme bilen!) saýlamak üçin endokrinolog lukmanyna ýüz tutmak netijeli bolar. Fiziki maşklaryň ýerine ýetirilmegi netijesinde hem, somatotrop gormonynyň täsiri myşsalaryň ösmegine gönükdirilip, boýuň ösmegi haýallap biler.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Gadymy Germanlaryň jemgyýetçilik gurluşy
Gadymy Germanlaryň jemgyýetçilik gurluşy.(biziň eramyzyň III asyryna çenli)
1. Gadymy germanlar we olaryň ýerleşen territoriýasy.
2. Ýu. Sezaryň maglumatlary boýunça germanlaryň hojalyk we jemgyýetçilik durmuşy.
3. Ýu. Sezardan K. çenli Tasiita çenli gadymy germanlaryň hojalyk we jemgyýetçilik durmyşyndaky özgerişler.
Sapagyň maksady:
Gadymy Germanlaryň b. e. III asyryna çenli jemgyýetçilik gurluşy bilen okuwçylary tanyşdyrmak. Şu mowzugyň üsti bilen talyplara zähmet,watançylyk terbiýesini bermek.
Beýik Saparmyrat Türkmenbaşynyň Mukaddes Ruhnamasynda: “Biziň atalarymyzyň dünýäniň çar tarapyna goç ýollarynyň bolandygy hakykatdyr. Biziň indi dünýädäki döwletleriniň, halklarynyň ýüregine barýan parahatlyk ýolumyz bilen birlikde ykdysady ýollarmyzyň bardygy bellidir. Ýollarymyz ýene gadymky güzerlerinden gitse-de, maksadymyz dünýä döwletleriniň ýüregine ýyllyk getirmek, ýagny tebigy gazymyz bilen halklaryň bereket ojagyna barmak” (sah.245).
Gadymy germanlar, olaryň hojalyk, durmuş we syýasy gurluşy, edil şolaryň hususy hem jemgyçilik ýaşaýşynyň beýleki taraplary bilen hem biz esasan Sezaryň we Tasitin bize berýän maglumatlary boýunça tanyşýarys.
Gaý Ýuliý Sezar (biziň eramyzdan öň 100-44 ýyllar) meşhur rim syýasy işgäri hem tanymal serkerdesi, biziň eramyzdan öň 58-den 52-nji ýyla çenli Galliýanyň (häzirki Fransiýa) hökümdary bolupdyr we onuň basyp alnyşynyň gidişini bolsa ol özüniň Gal urşy hakyndaky ýazgylarynda beýan edipdir. Germanlara degişli bolan maglumatlar iki bölege bölünýär: a) germanlaryň hojalygynyň, jemgyýetçilik gurluşynyň we durmuşynyň umumy etnografik ýazgylary.
b) Sezaryň aýry-aýry german taýpalary bilen harby gatnaşyklarynyň gidişiniň beýany. Awtor şolary harby hereketleriniň gidişi barada senatyna Galliýadan berilen maglumatlar görnüşinde düzüpdir. Maglumatlaryň bize gelip ýeten nusgasy soňra, megerem özgerişe sezewar bolandyr.
Edil şonuň ýaly doly maglumatlary bize rim taryhçylarynyň iň ulularynyň biri bolan, takmynan biziň eramyzyň 58-nji ýyldan 117-nji ýyla çenli ýaşan Rubliý Korneliý Tasit habar berýär. Biziň eramyzyň 89-93-nji ýyllarda Tasiit Belgikanyň (häzirki Demirgazyk-Gündogar Fransiýanyň we Belgiýanyň territoriýasy) hökümdary bolup, şol welaýatyň serhetinde ýaşan german taýpalarynyň durmuşyny öwrenipdir. Munuň daşyndan Tasit Reýniň aňyrsynda bolup gelen täjirleriň we esgerleriň şeýle hem asly german gullaryň gürrüňlerini diňläpdir. Şeýle hem ol Reýniň boýundaky araçak goragynyň ýolbaşçylarynyň aýba-aý hasablary bilen tanyşypdyr. Galyberse-de, Tasit meşhur rim taryhçysy Plininiň bize gelip ýedirmedik, ýöne şol zamanda oňat belli bolan, “German uruşlary” diýen işi bilen tanyş bolupdyr. Gulluk borjy boýunça K.Tasit rim harby ýolbaşçysy Mark Agrippa tarapyndan öž wagtynda düzülen Reýn welaýatlaryň kartasy bilen tanyşypdyr. Netijede Tasitiň german dünýäsi baradaky düşünjeleri döräpdir, şolary hem ol biziň eramyzyň 98-nji ýylynda ýazan we ýörite oňa döwürdeş bolan germanlaryň ýaşaýşyny we durmuşyny ýazyp görkezmeklige bagyşlanan Germanlaryň gelip çykyşy we ýaşan ýerleri hakynda ýa-da gysga “Germaniýa” diýen eserinde beýan edipdir. Şu ýerde Tasiniň oňa ýat bolan wagşy dünýäsinde, rim gul eýeçilik jemgyýetiniň terminlerini ulanandygyny hem bellemek gerek. Emma aýdyň stil, ýokary takyklygy ymtylmak we Tasit tarapyndan toplanan maglumatlaryň baýlygy “Germaniýany” şol döwüre degişli ähli çeşmelerden iň möhüm hasap etmäge mümkinçilik berýär.
Her zat-da bolsa bu eserler dokumental maglumatlar däldir, ýagny olar öz awtorparynyň, olaryň belli bir syýasy we durmuş sredada terbiýelenen, bütinleý kesgitli jemgyýetçilik hem syýasy garaýyşlary bilen, aýdyň indiwiduallygyny aňladýan, jikme-jik işlenen edebi eserler bolup durýarlar. Muňa garamazdan, ýokarda görkezilen çeşmeler, taryhylaryň ylmy işleri, şöl sanda meşhur taryhçylaryň işleri bilen utgaşyklylykda biziň eramyzyň ikinji asyrynda gurluşynyň ýagdaýyny has doly göz önünde getirmäge mümkinçilik berýärler.
Ýöne biziň eramyzdan öňki 1 asyr – biziň eramyzyň 1 asyryndaky germanlaryň jemgyýetçilik gurluşynyň häsiýetnamasynda geçmezden öň german taýpalarynyň ýerleşişi we olaryň atlary barada aýtmak gerek.
Rim awtorlary Dunaý derýasyndan demirgazyga tarap tä Skandinaw ýarym adasyna, Reýn derýasyndan gündogara tarap Wisla çenli ýaşan taýpalary germanlar diýip atlandyrypdyrlar. Ýokarda görkezilen territoriýa ilki başdan germanlaryň watany bolmandyr, ýagny Reýn derýasynyň we Dunaýyň ýokary akymynda ilki başda boýyn we gelewet kelt taýpalarynyň ýaşandygy, olaryň hem germanlar tarapyndan günbatara gysylyp çykyrylandygyny bize mälimdir. Elba (Laba) derýasyndan gündogar tarapda günbatar slawýanlar ýaşapdyrlar we olar hem germanlar tarapyndan gysylyp çykarylypdyr. Oder bilen Wisla aralygynda olary birneme Gündogara tarap gysyp çykarylypdyrlar ýa-da olar bilen tanyşypdyrlar.
German taýpalarynyň ilki başdaky watany niredekä? Taryhçylar germanlaryň ilki başda Wezer derýasynyň basseýnini, yutland ýarym adasyny we oňa ýanaşyp gidýän adalary, Skandinawiýanyň günortasyny, Albanyň orta we aşaky akymlarynyň territoriýalaryny eýeläpdirler diýip hasap edýärler. Olar üç topara bölünipdirler: Günbatarlylar (Reýin bilen Oder aralygynda), olaryň arasynda taýpa soýuzlarynyň döremegi başlanýar, şolaryň iň ulusy reýniň ýokarky akymyndan tä Alba çenli aralykda ýaşan Swew taýpa soýuzy bolupdyr. Bu ýerlerde diňe şolar mäkäm ornaşypdyrlar. Bu taýpa soýuzyna swionlar, germandarlar, markomanlar, langobadlar giripdirler.
Reýniň orta akymynda german taýpalary bolan sugambrlar we marslar agdyklyk edipdirler, olara bolsa hatlar, herusklar, batawlar tabyn bolýarlar. Bu taýpalaryň barysy Reýniň aňyrsyndaky belgiler bilen ysnyşykly aragatnaşyk saklap gelipdirler, bir bölegi bolsa Reýniň çep kenaryna göçüp gidýärler.
Reýniň aşaky akymynda we Demirgazyk deňziň kenarynda aşaky german taýpalary ýaşapdyrlar. Frizler, hawklar, soňra Elbanyň aşak akymyndan demirgazyk tarapda we Ýutlanda ýarym adasynda anglar, saklar, ýuttlar, kimwrlar, şeýtonlar ýaşapdyrlar. Gündogar german taýpalary Oder bilen Wisla aralagyndaky territoriýada ýaşaýardylar: burgundlar, gottlar, wandallar; demirgazyk german taýpalaryna swionlar (şwedleriň ata-babalary) wegautlar degişli bolupdyrlar.
Şeýlelikde, geografiýa jähtden Sezar we Tasit döwrüniň Germaniýasy hakykatdan hem Günbatardan Reýn, Günortadan Dunaý, Gündogardan –Wisla, Demirgazykdan bolsa Nemes we Baltika deňizleri bilen çäklendirilen iňňän uly yurt bolupdyr.
“Germaniýa” terminiň özi barada aýdylanynda, ol hakda Tasit Şeýle ýazýar: “Germaniýa” ady täzeden we ýaňy - ýakyndan bäri ulanylyşa giren: başda germanlar diýilip Reýndan ilkinji bolup geçen we gallery gysyp çykaran taýpa atlandyrylýan eken, indi bolsa ol tunglar (franklar) diýip atlandyrylýar. Şeýlelik bilen, bir taýpanyň däl-de eýsem giden halkyň ady berkleşipdir: başda şeýle diýip (Germaniýanyň ýaşaýjylarynyň) ählisini gorkudan ýaňa (gallar) äňijiniň ady boýunça atlandyryp başlapdyr, soňra bolsa olaryň özi hem öžlerine şolar (gallar) tarapyndan berlen germanlar adyny özleşdiripdirler.
Görnükli names taryhşysy – mediýewist (mediýewistika – orta asyrlar taryhyny öwrenýän, taryh ylmynyň bölümi) Ýustus Mezer (1720-1794) “Germaniýa” terminini aşakdaky ýaly düşündirýär: hojalyklaryň eýesi we şol wagtyň öžünde esger bolup duran germanlaryň ugurçylyk gurluşyndaky maşgalalaryň atalar birleşigine, Ýu.Mezeriň pikiri boýunça manniýa (manniýa -doganlyk) diýilýär. Olaryň harby maksatlar bilen birleşmegi Hermanniýa (doganlaryň birleşmesi (soýuzy)) diýen ady göterýär. Germaniýa we germanlar diýip atlandyrylmagy şu ýerden gelip çykýar. Beýleki halklar şolary alemanlar ýa-da alamanlar diýip (türkmenler, azerbaýjanlar) atlandyrýärlar. Slawýänlar bolsa, olaryň diline düşünmeýärdiler, şonuň üçin hem olary “lallar” (meneýye) ýagny nemesler diýip atlandyrdylar.
Biziň eramyzyň başynda dürli german taýpalaryny, olaryň taýpa alamatlary boýunça bölenimizde iki sany uly etnik topary görýäris: swew we hatt toparlar. Swew topary iň köp sanly bolup, özüne taýpalaryň iň köp sanly bolup, ozone hem ol çalt göçüp gonup ýörenligi bilen tapawutlanypdyr. Häzirki Brandenburgy alymlar swewlewriň watany hasap edýärler. Şeýlelik bilen, Demirgazyk – Nemes pesliginiň gündogar bölegindäki kölli belentlikler olaryň ýaýraýyş merkezi bolup hyzmat edipdir. Ýöne eýýäm biziň eramyzyň başlaryndan öň olar häzirki Týürindiýany we Saksoniýany, soňra bolsa Maýn we Nekkar derýalarynyň zolaklaryny, ýägny häzirki Bawariýanyň, Wýurtembergiň we Badeniň böleklerini eýeläpdirler. Ikinji, iň kuwwatly taýpalardan biri bolan hattlar toparyň ilki başda Eder derýasynyň kenarynda mesgen tutupdyr, soňra bolsa Gessen-Nussau ýerleriniň häzirki territoriýasyny eýeläpdir.
Şeýlelikde, Sezar we Tasit döwründäki german taýpalarynyň Demirgazyk nemes we Baltika deňizleri, Günortada-Dunaý, Günbatarda-Reýn, Gündogarda –Elba bilen çäklendirilen ägirt uly territoriýany eýeläp gelendigini aýdyp bileris.
Bu territoriýada ýaşap gelen köp sanly german taýpalary şu territoriýada gelen gelmişekler bolupdyr. Olar mydama hereketde we özara täsirde bolupdyrlar.
2. Ýokarda aýdyşy ýaly, gadymy germanlar hakynda ilkinji maglumatlary bize Ýu.Sezar “Gall urşy hakyndaky ýazgylarynda” habar berýär. Ol: “Olar çörekden beter, esasan suýt bilen şeýle hem malyň, hasabyna iymitlenýärler, olar köp aw awlaýarlar” diýip ýazýar (Drewniýe germansy. Sbornik dokumentow. M., 1937 –18-19 sah).
Sezaryň söžlerine görä, germanlyk ekerançylyk bilen az meşgul bolupdyrlar, esasan hem süýt, peýnir we et bilen iýmitlenýärler. Maldarçylyk we aw awlamak eger uruşlary hasaba almasaň, olaryň esasy kesbi – kärleri bolupdyr. Ekerançylygyň entek ýaňy dörän wagty bolupdyr, çünki durnukly oturymlylyk bolman soň, germanlaryň öžlerini heniz ýarym oturymly halk bolup görünýär. Hiç kimde belli bir çäk goýlan hususy meýdan ýok. Her ýyl taýpa häkimleri aýry-aýry ugur taýpalaryna, şolaryň her birine zerur bolan mukdarda ýeri belleýärler we ýylyň gutarmagy bilen, olary başga ýere geçmäge mejbur edýärler.
Swewleriň söweşjeň taýpasynyň özboluşly gurluşyndaky ähli peýdaly taraplaryny belleýär (urşy ekerançyly bilen şowly utgaşdyrmak). Emma ol soňra bu tertip-düzgünleriň amatsyzdygyny hem belleýär. Bu amatsyzlyk, aň-düşünjeli rimliniň nukdaý nazardan, bir ýerde bir ýyldan köp oturyp bolmazlyk amatsyzlygydyr. Her kim diňe ýekeje ýyl daýhan bolup berýär. Indiki ýyl ol urşujy bolýar we öz meýdanyny başga birine berýär. Şeýle düzgünler ekerançylyk medeniýetiniň ösmegine päsgel berýärdi. Ýöne welin, Sezar soňra, ekerançylyk swewler üçin şeýle bir möhüm däl, çünki olar çörek bilen az, galapyn maldarçylyk hem aw önümleri bilen iýmitlenýär diýip öňünden aýtmaga howlugýar. Topragy işläp bejermek, ähtimal, uly tagallalar bilen bagly bolmalydyr. Bu agaçlary köwlemek däl, batgany guratmak hem däl. Diňe bir ýyl üçin şeýle agyr işe germanlynyň girişmegi gümana. Munuň ýaly agyr işiň zerurlygy hem ýokdy, çünki boş, ýagny işläp bejermäge ýaramly ýerler Germaniýada ýeterlikli bolupdyr. Bu ähtimal. Oty we gyrymsy agajy ýakyp ýa-da orup gutarmak we çylşyrymly bolmadyk ekerançylyk gurallary bilen topragy primitiw işläp bejermekdir. Ýyl geçýär. Şol wagta çenli oragy orup ýetişen ekerançy garyndaşlaryna berip, şol öňki şertlerde ýeri täzeden işläp bejerýär. Şunuň ýaly ýagdaýlarda diňe bir hususy däl, eýsem ýere eýeçilik barada asla gürrüň hem bolup bilmez. Şoňa haýsy hem bolsa eýeçilik talaplaryny bildirmeden entek boş ýer gaty köp. Ol hiç kimiňki däl, diňe wagtlaýyn aýry-aýry garyndaş birikmeleriniň peýdalanmagyna ýa-da eýelik etmeginde bolýar. Olaryň hiç biriniň-de hususy eýeçiliginde takyk ölçegli ýer uçastogy ýa-da mülki bolmandyr; ýöne wezipeli adamlar hem aksakallar her ugurlarda bile ýaşaýan garyndaşlaryň toparlaryna isläp ýerinde näçe islese gerekli ýerlerini bolup bilýärler, emme ýyl geçenden soň bolsa olary başga ýere geçmäge mejbur edýärler (Drewniýe germansy, s.28).
German jemgyýetinde ýere hususy eýeçiligiň bolmazlygy aýdyň durmuş gatlaklara bölünşigi, ylayta-da durmuş göreşini aradan aýyrypdyr.
Şeýlelikde, geçip bolmajak tokaýlar we başgalar bilien utgaşýan ägirt uly giňşliginiň çäklerinde aýry halkyýet ýä-da taýpa ýaşapdyr. Bu taýpa ýeke-täk merkezi häkimiýetli jebisleşen organizm bolmandyr. Her birtaýpa has ownuk, özüni özi saklamaga ýeterlikli ukuby bolan gany bir, özleriniň hususy serdarly we aksakallary bolan birikmelere bölünipdir. Aksakallar – bular aýry-aýry gany birikmeleriň tutuş bir topary tarapyndan meýletin ykrar edilipdi. Ýeke-täk berk bölümler – bular gany bir bümlerdir.
Şeýlelik bilen, Sezar döwrüniň germanlylarynda synplar bolmandyr. Germanlaryň ýarym oturymly we çarwa durmuşy barada Sezaryň aýtmagy tötänden däl: olar hemmeleriň gysga wagtly peýdalanmaklygynda bolan ýeri bilelikde işläp bejeren, öžleri saklamaga ukyby bolan urugçylyk toparlar bolup ýaşapdyrlar. Germanlar köplenç maldarçylyk we aw awlamak bilen meşgul bolupdyrlar. Ýu.Sezar döwründe germanlarda taýpa soýuzlary döredilipdir. Parahatçylykly döwürde taýpanyň umumy hökümiýeti bolmandyr. “Haçan-da taýpa hüjüm ediş ýa-da goranyş urşuny alyp baranda, onda harby serkerdeleriniň borçlaryny alyp barýan we taýpadaşlarynyň janyna hem ölümine erk etmäge hukugy bolan wezipeli adamlar (magistratus) saýlanylýar” diýip, Sezar aýdýar.
Şeýlelik bilen, diňe uruş döwri üçin taýpadaşlaryň jaýyna hem ölümine hukugy bolan umumy baştutan saýlanylýan eken. Ol taýpanyň ýokary häkimiýet degişi bolan halk ýygnagynda saýlanypdyr. Taýpanyň halk ýygnagy diňe şulara meňzeş gyssagly zerurlyklar ýa-da urşy yglan etmek we parahatçylyk baglaşmak ýaly has möhüm jemgyýetçilik hem syýasy meseleleri çöžmek üçin ýygnaýardy. Sezaryň duşuşan taýpalary mydama uruş ýagdaýynda bolupdyrlar, şönuň üçin hem harby hakimiýet raýatlyk häkimiýetinden agdyklyk edipdir we ol ýygy-ýygydan ozune giň ygtyýarlyklary alypdyr. Şeýle kuwwatly harby serdaryň häkimiýetinden hem soňra korol häkimiýeti döräpdir.
Halk ýygnagynda, ähli taýpanyň goş-göni bähbitlerine degişli bolmadyk we töwekdelçiligi öz boýnuna alýan aýry-aýry taýpa baştutanlarynyň hem-de olar tarapyndan topalanan höwesjeňleriň, hususy harby çäreleride guralýar eken. Ine, haçan-da taýpadaky esasy ýolbaşçylaryň biri halk ýygnagynda özüniň (harby çära) baştutanlyk etmek meýli barada mälim edeniňde we öz yzyna eýermek isleýänleri, şoňa çagyranyňda, şol halatda hem harbyt ýörüşi, hem serdary makullanýarlar aýak üstüne galýarlar we ýygnananlar tarapyndan mäbäreklenmek bilen oňa öz goldawy barada wada berýärler; wada berenlerden tapawutlykda hasaplapdyrlar we soňra ähli ynamdan mahrum edilipdirler.
Indi bolsa germanlaryň harby işi barada bir näçe söz. Olaryň bütün durmuşynyň awda we harby okuwlarda geçýändigini, her günki harby maşklar bolsa olaryň güýçlerini berkidýändigini Sezar bize habar berýär. Munuň daşyndan gallar Sezara germanlar barada aşakdaky maglumatlary habar berýärler: “…Germanlar ägirt uly boýly, adatdan daşary batyr we harby işde ýokary derejede tejribeli adamlar…” (Drewniýe germansy. Sbornik...).
Germanlaryň söweş alyp barmak taktikasyna degişlilikde Sezar olar barada aşakdaky ýaly aýdýar: “Olar 6 müň atly we şonça-da pyýada esgerli goşun bolupdyr, her bir atly öz goragy üçin ähli goşundan iň batyrlaryň we çalasynlaryň birini saýlap alýar eken. Olar söweş wagtynda atlylaryň ýany bilen gidipdirler; olaryň goragy astynda atlylar yza çekilipdirler; haçan-da atlylar kyn ýagdaýa düşende, (şolaryň goragyna) pyýada esgerler ylgaşyp gelipdirler, eger birisi agyr ýaralanyp, atdan ýykylan bolsa, olar onuň daşyny gabapdyrlar… Atly söweşler wagtynda olar ýygy-ýygydan atlaryndan böküp düşýärler we pyýada bolup söweşýärler, atlary bolsa olar şol ýeriň özünde durmaga endik etdiripdirler, zerurlyk bolan ýagdaýynda bolsa, olar çaltlyk bilen täzeden atlaryň üstüne münýärler…” (Şol ýerde. – 16, 19 sah.).
Sezar bize germanlaryň dini barada hem käbir maglumatlary habar berýär: “Germanlaryň (durmuşy) şu (gallaryň) durmuş obrazyndan güýçli tapawutlanýar. Sebäbi, olarda ybarat etmegiň däp-dessurlaryna ýolbaşçylyk edýän druidler (din hyzmatçylary) ýok we olar sadaka bermekde aýratyn – yhlas bilen ýapyşmaýarlar. Hudaýlar hökmünde olar diňe güni, ody we aýy, ýagny diňe (öz gözleri bilen) görýänlerini (tebigatyň güýçlerini) hem-de olaryň ýalymly täsirine gözi ýetip ynanmaga mümkinçilik tapanlaryny hormatlaýarlar, beýleki galan hudaýlar barada olar hatda eşitmändirler hem” (Şol ýerde. – 27-28 sah).
Sezar boýunça ýarym oturymly halk bolan german taýpalarynyň hojalyk we jemgyýetçilik durmuşynyň ýagdaýy umumy alanyňda şunuň ýäly. Aw awlamak we maldarçylyk, uruş hasaba alynmanynda-da, olaryň esasy kärleri. Bu çopan halky, ýöne eýýäm ösüşiň has ýokary basgançygyna ekerançylyga geçmäge taýýar. Maldarçylyk indi germanlynyň ýäşamaklygy üçin zerur ähli serişdeleri bermeýär we ýetmeýän zatlary ekerançylyk arkaly doldurmaly bolýar. Germanlylar indi ekerançylyksyz oňup bilmeýär. Ýöne ekerançylyk etmek diňe kömek beriji goşmaça iş. Hususy we asla başga bir ýer eýeçiligi ýok, çunki entek boş giňişlikler köp. Ýer wagtlaýyn aýry-aýry garyndaş birikmeleriň peýdalanmagynda bolupdyr. German jemgyýetinde indi durmuş gatlaklara bölünişiň alamatlary döreýär, emma Sezar döwrüniň germanlarynda synplaryň peýda bolmagy barada gürrüň etmek entek bolmaýar. German taýpalarynyň syýasy gurluşy ýönekeý häsiýetde bolupdyr.
Beýik Saparmyrat Türkmenbaşynyň Mukaddes Ruhnamasynda aňyrsy 5 müň ýýl mundane ozal milletbaşymyz Oguz ham Türkmenden gaýdýan tükrmen halky Gündogarda Hindistan, Günbatarda ortaýer deňzi aralygynda döredilen dünýa gymmatlyklaryna dürli ugurlarda saldamly goşandyny goşdy, öz topragynda Änew, Altyndepe, Marguş, Parfiýa şalygyny, Seljuk türkmenleriniň şalyklaryny, Köneürgenç türkmen döwletini – jemi 70-den gowrak döwlet döretdi.


text:
Sarahs galasy hakynda rowaýat
Sarahs ýer ýüzündäki ýurtlardan özüniň hoş howasy bilen tapawutlanypdyr. Ony Turan şasy Afrasyýap bina edipdir. Afrasyýap şa parasatly we akyldar bolupdyr. Halaýygyň her bir müşgil işi Afrasyýap şanyň adyllygy bilen çözüler eken. Öňki wagtlarda Sarahsyň adyna “Galaýy Afrasyýap” hem diýipdirler. Ol ýedi derwezeli gala bolupdyr.
Erk galasynyň içinde nagym bolupdyr. Duşmalar gelip, şäheri gaban wagtynda , şol nagyma suw goýberer ekenler. Nagymdan eger atly esger naýzasy bilen atyny çapsa hem arkaýyn ýörär eken. Nagymyň günbatar tararynda juma metjidi bolupdyr. Onuň giňligi bäş ýüz gez, uzynlygy müň gez eken. Onuň mermer daşyndan örülen sütüni bolupdyr. Sarahsyň derwezesiniň iki tarapynda iki meýdan bolup ýer ýüzünde deňi-taýy ýok eken.
Çingiz han äleme gorky we pitne salyp gelnsoň, Sarahs galasy ýer bilen ýegsan bolupdyr.
Ýakut Hamawy “Kitap mugjam – ul – buldan ” (“Ýurtlar sözlügi”) diýen kitabynda Sarahs şäheri barada şeýle maglumatlary beripdir:
“Uly we giňişleýin Horasanyň bir gyrasynda ýerleşen gadymy şäher. Ol Merw bilen Nişapuryň arasyndaky ýoluň üstünde ýerleşýär. Sarahsdan Nişapura çenli, Sarahsdan Merwe çenli ikisiniň her biriniň arasynda alty menzillik ýol bardyr. Bu şähere Keý Kowus şanyň zamanynda ýaşan Zuggar Sarahs bin Huzers diýen adamyň ady goýlupdyr. Ol bu ýerde ýaşapdyr, şäheri gurupdyr, häkimlik sürüpdir. Soňra onuň gurluşygyny Isgander Zülkarneýin dowam etdiripdir we ol bu işi tamamlapdyr. Parslar Keý Kowus şa bu ýeri Sarahs bin Huzerse bölüp beripdir, ol bu şäheri gurupdyr, şähere onuň ady dakylypdyr diýýärler. Sarahs dördünji yklymda ýerleşýär. Şäheriň mes topragy bardyr. Onuň töwerekleri köplenç öri meýdany hökmünde ulanylýar”.


text:
Ýerli çig maldan gury gips garyndylaryny we gipsokartony çykarmaga niýetlenen bölümleri Magdanlyda bar bolan gurluşyk serişdelerini öndürýän kärhananyň senagat zolagynda ýerleşer.
Häzirki wagtda bu ýerde 8 gektar meýdanda otaglary bezemek üçin gury garyndylaryň 100 müň tonnasyny hem-de ýylda 12 million inedördül metr gipsokarton çykarmaga niýetlenen hojalyk jemgyýetiniň önümçilik binýady döredilýär. Raýatlaryň alyp barýan gurluşygynda giňden peýdalanmaga niýetlenen önümleri çykarmak üçin häzirki zaman tehnologik enjamlar satyn alyndy.


text:
Salam, lukman! Men öz gelnimiň gyjyndyryjy nokatlaryny bilesim gelýär. Olary nädip anyklamalydygy barada gürrüň berseňiz, hoşal bolardym.
Saýtyň okyjysy.
Hormatly okyjy!
Aýal maşgalanyň erogen (gyjyndyryjy) nokatlary köp dürlüligi bilen tapawutlanyp, jynsy agzalara degişli nokatlara kinnik (klitor), jynshananyň öňki diwary, ýatgynyň boýunjygy degişli bolsa, jynsy ulgama degişli däl nokatlara dil, agyz, boýun, göwüsler, bil, garnyň aşagy, butlaryň iç ýüzi degişli edilip bilner.
Gelniňiziň gyjyndyryjy nokatlaryny jynsy gatnaşyklaryň dowamynda diňe Siziň özüňiz, "gözleg" esasynda anyklap bilersiňiz.
Aslynda, är-aýal üçin biri-biriniň täze erogen nokatlarynyň gözleginde bolmak, jynsy gatnaşyklary has köp dürli, lezzetli, emosianal taýdan baýlaşdyrylan ýagdaýda geçirmäge ýardam berip biler.
Bu babatda has giňişleýin maglumatlary almak üçin, saýtymyzda ýerleşdirilen "Aýal we erkek seksuallygynyň aýratynlyklary" atly makala bilen tanyşmagy maslahat berýäris.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Salam lukman. Men 28 ýaşymda, durmuşa çykanyma hem 8 aý boldy. Göwrämde çaga galanok. Lukmana görnüp, USB-dan geçdim. Mende aýal jyns agzalarynyň sowuklamasynyň we ýumurtgalyklarda kistanyň bardygyny aýtdylar we bejergi bellediler. Men metronidazol, azitromisin, flukonazol, dýufaston, bioselak dermanlaryny ulandym, ýöne entek netijäni göremok. Kista bolsa hem çaga galyp bilermikä?
Saýtyň okyjysy.
Hormatly okyjy!
Ýumurtgalyklarda kistanyň döremegi olaryň gormon bölüp çykarma işiniň bozulandygyndan habar berýär. Şonuň üçin hem ginekolog lukmany bilen bilelikde endokrinolog lukmanynyň hem maslahaty, gerek bolsa bejergisi wajypdyr. Ultrases barlagynda kistanyň görnüşini, ösüş aýratynlyklaryny, jyns gormonlarynyň derejesini anyklap, ýagdaýa dogry baha berip bolar. Kistalaryň käbiri derman bilen bejergiden soň aýrylyp gidýän bolsa, käbiri hirurgiki bejergini talap edýändir. Beýleki tarapdan, kista bolanda hem, aýallyk öýjükleri wagtynda emele gelýän halatynda göwrelilik galyp biler.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Ykdysadyýet
Mesge eksportunda Russiýa birinji orny eýeledi
Gazagystandan ýola çykan ýük otlysy Alat portunyň üsti bilen Karsa geldi
Energetika we tebigy serişdeler ministri Berat Albaýrak Türkiýäniň ilkinji burawlaýyş gämisiniň geljek ýyl Ortaýer deňizinde ilkinji çuň burawlaýyş işlerine başlajakdygyny aýtdy
Prototipi 2019-njy ýylda tamamlanjak ýerli awtoulag üçin işe girişildi
Resmi sapar bilen Tährana baran Kataryň Aragatnaşyk we transport ministri Jasim As Saliti Eýranyň Aragatnaşyk we şäherçilik ministri Asym Ahundi bilen duşuşdy
Käbir ýurtlaryň Katara goýan embargosyndan soň Türkiýäniň Katara edýän 4 aýlyk eksporty 90 göterime golaý artdy
Türkiýe 2010-njy ýyldan bäri daşary ýurtlara 8,5 milliard liralyk pul kömegini berdi
Germaniýada geçen ýyl takmynan 330 müň öýüň elektrik toklary bergileriniň wagtynda berilmändigi sebäpli kesildi
Türk Awiasiýa we kosmos senagaty TUSAŞ/TAI Aziýa bilen Ýakyn Gündogar bazarlarynda täsirini artdyrmak üçin tagalla edýär
Russiýa 1-nji noýabrdan başlap Türkiýeden pomidor alynmagy kararyny tassyklady
Syýahatçylyk bileleşigi AKTOB-yň başlygy Erkan Ýagjy şu ýyl syýahatçylyk möwsüminiň geçen ýyla görä has bereketli geçendigini nygtady
Daşary ýurtlylara satylan ýaşaýyş jaýlaryň satuwy hem geçen ýylyň şol aýy bilen deňeşdirilende artdy
Ady agzalýan döwürde iki howa menziline 511 müň 797 uçar gondy we uçdy
"Owaköý gümrük geçelgesi açylar”


text:
Taryhda ilkinji telewizor ýaýlymy John Logie Baird (1888-1946) tarapyndan 1924-nji ýylda oýlanyp tapylypdyr. Ol üýtgäp durýan metal diskleri ulanyp, elektrik kabeliniň kömegi bilen suratlary aýna ekranyň ýüzünde wideo şekilli görkezmegi başarypdyr. 1926-njy ýylda Londonda Selfridgestde bilim edaralarynyň öňünde öz işini subut edipdır. 1932-nji ýylda «BBC» telekompaniýasy tarapyndan geçirilen dabara bilen Bairdiň oýlap tapyşy resmi ýagdaýda ….. »
Taryhda ilkinji radio 1901-nji ýylda Guglielmo Markoni (1874-1937) tarapyndan oýlanyp tapylypdyr. Ol Atlantik ummanynyň üstünden «mors» elipbiýi bilen iberen signallarynyň esasynda bu günki radiony oýlap tapypdyr. Ol 1904-nji ýylda «radiony oýlap tapan» diýip patent alýar. Ýöne G. Markoniniň nazaryýetiniň üstünde işläp, serbiýaly Nikola Tesla 1893-nji ýylda ondan öň radiony oýlap tapyp tassykladyp bilmändir. Aradan çykandan ….. »
Taryhda ilkinji gezek «barmak yzy» boýunça jenaýat edeni agtarmak işi resmi ýagdaýda 1901-nji ýylda Angliýada geçirilipdir. Terjimeçiniň belligi: Barmak yzy bilen baglanyşykly ilkinji waka resmi däl ýagdaýda 1858-nji ýylda Bengalda bolupdyr. Terjime eden: Süleýman Jumamuhammedow Çeşme: Trewor Gomer, «Ilkinjileriň kitaby». Meňzeş makalalar:Meňzeş makala ýok
Taryhda ilkinji sagady miladydan öňki 4000-3500-nji ýyllarda müsürliler oýlap tapypdyr. Olar ilkinji ulanan sagatlaryny «Günsagady» diýip atlandyrypdyr. Günüň süýşüşine görä dik duran jisimiň emele gelýän kölegesine seredip, olar wagty hasaplapdyrlar. Bu sagadyň kemçiligi: ol agşamlaryna hem-de gijelerine garaňky bolansoň işlemeýän eken. Şonuň üçinem, wagtyň geçmegi bilen olar gum sagady bilen suw sagadyny oýlap tapypdyrlar. 1524-nji ….. »
Taryhda ilkinji puly miladydan öňki VII asyrda günbatar Anadolyda (häzirki Türkiýäniň çäklerinde) ýaşan lidiýalylar korollygy oýlap tapypdyr. Bu pul teňňe görnüşinde bolupdyr. Ol mis, kümüş we altyn garyşdyrylyp ýasalypdyr. Terjime eden: Süleýman Jumamuhammedow Çeşme: Gerodotyň taryhy, Tom I, sah.91. Meňzeş makalalar:Meňzeş makala ýok
Taryhda ilkinji gezek Günüň öz okunyň daşyndan aýlanýandygyny subut eden alym Ferganada (Özbegistanyň çäklerinde) ýaşap geçen türki halklardan bolan el-Ferganidir. Fergani IX asyryň meşhur astronom we matematik alymy bolupdyr. Ýewropada ylym dünýäsinde ol «Alfraganus» ady bilen tanalypdyr. Ylym dünýäsi onuň adyna bagyşlap, Aýyň kraterine «Alfraganus» diýip at dakypdyr. Ol ýewropaly alymlardan has öň özüniň «Astronomiýanyň ….. »


text:
Şu gün Balkanabadyň 10 müň tomaşaçy orunlyk sport toplumynda geçiriljek «Balkan» — «Dordoý» duşuşygyna Hindistandan gelen halkara derejeli eminler eminlik eder. AFK-nyň Kuala-Lumpurdaky ştab-kwartirasyndan berlen maglumata görä, duşuşygyň baş eminligi 37 ýaşly hünärmen Rowan Arumughana ynanyldy. Oňa meýdanyň kenarynda Sapam Kennedi bilen Pillai Arun kömek berer. Ätiýaçlykdaky emin bolsa Şikrişna Koimbatore Ramaswamydyr.
Duşuşygyň baş emini 2018-nji ýylda geçiriljek dünýä çempionatynyň Aziýa boýunça saýlama tapgyrynyň çäklerinde Hytaý Taýbeýi bilen Bruneýiň hem-de Butan bilen Hytaý Halk Respublikasynyň arasyndaky duşuşyklara hem eminlik etdi.
Duşuşygyň inspektory — Saud Arabystanyndan gelen hünärmen Ýosef MirzaRust, komissary — Sanjaý Kumar (Hindistan).
Duşuşyk şu gün sagat 15:00-da başlajak duşuşykda myhmanlar sary, türkmen futbolçylary ýaşyl-ak reňkdäki köýnekçede çykyş ederler.


text:
Офис СоМ East в Киеве
ул. Прорезная 10, оф. 66
Киев, 01034, Украина)
Офис CoM East во Львове
ул. Костомарова 1/3, оф. 5
Львов, 79000, Украина
Офис CoM East в Тбилиси
Ул. Д. Гамрекели 19, оф. 611
Тбилиси, 0160, Грузия
Офис CoM East в Ереване
ул. Чаренца 1, оф. 201
Ереван, 0025, Армения
Офис СоМ East в Беларуси
Просп. Независимости 95/1, оф. 807
Минск, 220043, Беларусь
Офис СоМ East в Молдове
ул. Александри Василе 78, оф. 210
Кишинев, 2012, Молдова
2,500/124,602,017 (auto calculation)
Gol çekenler/Ýaşaýjylar
Şäher häkimleriniň bileleşigi öz sebitlerinde energiýa tygşytlylygyny we täzeläp bolýan energiýa çeşmeleriniň ulanylyşyny ýokarlandyrmaga meýletin borçlanýan ýerli we sebit häkimiýetlerini öz içine alýan, Ýewropa Bileleşigi tarapyndan badalga berlen başlangyçdyr. Bileleşige gol çekýänler öz borçnamalarynda 2020-nji ýyla çenli kömürturşy gazynyň çykarylyşyny 20% azaltmagy, şeýleleik bilen daşky gurşawy goraýan ykdysady ösüşe we ýokary durmuş ülňülerine goşant goşmagy maksat edinýärler.
Şäher häkimleriniň bileleşigi
Ädimme-adim bileleşik
Gol çekenler
Bileleşigiň utgaşdyryjylary
Bileleşigi goldaýjylar
Academia corner
Local and Regional Energy Agencies
Degişli başlangyçlar
Ýüz tutmak
Durnukly energiýa hereket meýilnamalary
Monitoring Action Plans
Ajaýyplygyň ülňüsi
Демонстрационные проекты
Coordinators and Supporters’ Benchmark of Excellence
Ýerli häkimiýet hökmünde
Welaýat ýa-da sebit hökmünde
Birleşme ýa-da ýerli häkimiýetleriň arabaglanyşygy hökmünde
As a Local and Regional Energy Agency
Bileleşigiň kartasy
Täzelikler | Gün tertibi | Sahypanyň kartasy | RSS kömek | Minnetdarlyk | Kanuny